Diari Oficial de la Generalitat Valenciana


Sumari del DOGV 5220, del 16-03-2006 (2006/2823)

ORDE de 22 de febrer de 2006, de la Conselleria de Cultura, Educació i Esport, per la qual es convoca la concessió d'ajudes per a millorar l'equipament de les sales integrades en el Circuit Teatral Valencià.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5220

Data del DOGV
:   16-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/2823


Data del document
:   22-02-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * suport econòmic
    * ajuda pública
    * administració local
    * espectacles
    * equipament sociocultural

ORDE de 22 de febrer de 2006, de la Conselleria de Cultura, Educació i Esport, per la qual es convoca la concessió d'ajudes per a millorar l'equipament de les sales integrades en el Circuit Teatral Valencià. [2006/X2823]  
El Circuit Teatral Valencià, creat per l'Orde de 17 de febrer de 1995 de la Conselleria de Cultura, és el principal instrument de col·laboració i coordinació entre la Generalitat Valenciana i les administracions públiques i les entitats titulars de les sales teatrals que l'integren.  
El Circuit permet optimar els recursos disponibles i procurar una programació estable, diversificada i de qualitat en el sector de les arts escèniques als principals municipis i ciutats de la Comunitat Valenciana.  
En els pressupostos de la Generalitat Valenciana per al 2006 figura una línia de subvenció destinada a finançar millores en l'equipament de les sales integrades en el Circuit Teatral Valencià, a fi de millorar-ne les prestacions i possibilitats.  
Per tot això, fent ús de les facultats que em conferix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Es convoca la concessió d'ajudes destinades a finançar inversions en millores de l'equipament de les sales integrades en el Circuit Teatral Valencià i s'aproven les bases que han de regir esta convocatòria, les quals s'adjunten a esta orde com a annex I, així com el model de sol·licitud, que s'hi inserix com a annex.  
Segon  
L'import màxim a concedir són 221.500 €, que s'abonaran a càrrec de la línia T5522000 del capítol VII del programa 454.10 Promoció Cultural, Museus i Belles Arts dels pressupostos de la Generalitat Valenciana per a l'any 2006.  
DISPOSICIÓ FINAL  
La present orde produirà efectes des del dia de la publicació en el Diari Oficial de la Generalitat Valenciana.  
Segons el que disposen els articles 107, 116 i 117 de la Llei 30/1992, de règim jurídic de les administracions públiques i del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació.  
b) El recurs contenciós administratiu ha de presentar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
En el cas que el recurrent siga una administració pública, caldrà ajustar-se al que disposa l'article 44 de la Llei reguladora de la jurisdicció contenciosa administrativa.  
València, 22 de febrer de 2006  
El conseller de Cultura, Educació i Esport,  
ALEJANDRO FONT DE MORA TURÓN  
ANNEX I  
Bases de la convocatòria per a la concessió d'ajudes per a finançar inversions en millores de les sales del Circuit Teatral Valencià.  
Primera. Objecte, condicions i finalitat  
Les ajudes objecte d'esta convocatòria es concedixen per a finançar inversions en millores de l'equipament de les sales teatrals integrades en el Circuit Teatral Valencià.  
Segona. Règim de les ajudes  
1. La concessió d'estes ajudes s'ha d'efectuar per mitjà d'un règim de concurrència competitiva.  
2. Esta convocatòria es regix per les presents bases, per l'orde que les aprova i, a més, per la Llei 38/2003, de 17 de novembre, general de subvencions i pel text refós de la Llei d'hisenda pública de la Generalitat Valenciana, aprovat pel Decret Legislatiu de 26.06.1991 del Consell de la Generalitat Valenciana.  
Tercera. Import de les subvencions   
1. Estes ajudes, per un import total màxim de 221.500 €, es finançaran a càrrec de la línia T552200 del capítol VII del programa 454.10 Promoció Cultural, Museus i Belles Arts dels pressupostos de la Generalitat Valenciana per a l'any 2006.  
2. L'import de les ajudes ha de ser el 50% del pressupost de cada inversió seleccionada i cada ajuda no pot sobrepassar individualment els 18.000 €. El 50% no sufragat per la Generalitat l'ha d'aportar l'ajuntament o l'entitat beneficiària de les subvencions.  
3. Estes ajudes són incompatibles amb qualsevol altra concedida per a la mateixa inversió.  
Quarta. Requisits per a sol·licitar les ajudes i forma d'acreditar-los  
1. Poden sol·licitar estes ajudes els ajuntaments i les entitats propietaris de les sales integrades en el Circuit Teatral Valencià, creat mitjançant l'Orde de 17 de febrer de 1995 de la Conselleria de Cultura de la Generalitat València, que complisquen els requisits següents:  
a) Pertànyer al Circuit Teatral Valencià amb anterioritat a l'1 de gener de 2006.  
b) No haver sigut beneficiaris d'estes mateixes ajudes els anys 2004 o 2005.  
2. Els sol·licitants no han d'acreditar documentalment les circumstàncies a què es referix l'apartat anterior.  
3. No poden obtindre la condició de beneficiàries d'estes ajudes les entitats privades sol·licitants que es troben, abans de la finalització del termini de presentació d'instàncies, en alguna de les circumstàncies previstes en els punts 2 i 3 de l'article 13 de la Llei general de subvencions.  
4. Així mateix, s'exclouran les sol·licituds que no s'ajusten o incomplisquen els requisits exigits en estes bases.  
Cinquena. Òrgans competents per a la instrucció i resolució del procediment  
1. La instrucció del procediment de concessió d'estes subvencions correspon a la Secretaria Autonòmica de Cultura i Política Lingüística.  
2. El conseller de Cultura, Educació i Esport és l'òrgan competent per a resoldre esta convocatòria. L'acte pel qual es resoldrà posarà fi a la via administrativa.  
3. La proposta de resolució d'esta convocatòria l'ha de formular la Secretaria Autonòmica de Cultura i Política Lingüística, tenint en compte el dictamen d'una comissió tècnica presidida pel cap de l'Àrea de Promoció Cultural i integrada per dos representants de l'ens públic Teatres de la Generalitat Valenciana i dos membres més nomenats per la secretària autonòmica, un dels quals ha d'actuar com a secretari.  
Sisena. Presentació de sol·licituds   
1. La sol·licitud d'estes ajudes, juntament amb la resta de la documentació requerida, s'ha de presentar en el termini de trenta dies naturals comptats des de l'endemà de la publicació d'esta convocatòria en el Diari Oficial de la Generalitat Valenciana.  
2. La documentació assenyalada en esta base s'ha de presentar preferentment en el registre general de Conselleria de Cultura, Educació i Esport, o en els registres de les Direccions Territorials de Cultura, Educació i Esport d'Alacant, Castelló i València, o per qualsevol dels mitjans establits en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
En el cas que s'optara per presentar la sol·licitud a l'oficina de correus, es faria en un sobre obert perquè la instància o la documentació foren datades i segellades pel funcionari de correus en el tràmit d'admissió.  
Setena. Termini de resolució i notificació i mitjà de notificació  
1. Esta convocatòria ha de resoldre's i notificar-se als interessats en el termini màxim sis mesos comptats des que siga efectiva l'orde per la qual s'aprova. Transcorregut este termini sense resolució expressa, les sol·licituds es considerarien desestimades.  
2. La resolució d'esta convocatòria s'ha de notificar únicament a través de la publicació en el Diari Oficial de la Generalitat Valenciana.  
Huitena. Documentació que s'ha d'adjuntar a la sol·licitud  
1. Les sol·licituds, que s'han de formular en el model que figura com a annex II de l'orde de convocatòria, han d'anar acompanyades dels documents següents:  
a) Certificat de l'acord, adoptat per l'òrgan de govern de la corporació local o l'entitat corresponent, en què s'aprova sol·licitar la subvenció i es faculta el representant per a subscriure'n la petició.  
b) Pressupost detallat dels béns que cal adquirir i una breu memòria justificativa de la necessitat, importància i adequació de la inversió que s'ha de realitzar, que podrà contindre també qualsevol altra dada o informació la valoració de la qual permeta aplicar els criteris previstos en la base novena.  
2. A més dels documents indicats, les entitats privades han d'aportar:  
a) Fotocòpia del DNI del compareixent i del CIF de l'entitat.  
b) Acreditació documental del fet que l'entitat es troba al corrent en les seues obligacions tributàries i amb la Seguretat Social en la forma que determina l'Orde de 30 de maig de 1999 de la Conselleria d'Economia i Hisenda.  
c) Justificació de no incórrer en les prohibicions per a obtindre la condició de beneficiari indicades en els punts 2 i 3 de l'article 13 de la Llei general de subvencions. Esta justificació es pot realitzar a través de testimoni judicial, certificat telemàtic, transmissió de dades o certificació administrativa, segons els casos. Quan este document no puga ser expedit per l'autoritat competent, podrà ser substituït per una declaració responsable atorgada davant una autoritat administrativa o d'un notari públic.   
3. Si la sol·licitud no complix els requisits exigits en la present base, es requerirà l'interessat perquè en el termini de deu dies corregisca la falta o adjunte els documents preceptius, amb la indicació que si no ho fera, es consideraria que hauria desistit de la seua petició, després de dictar una resolució prèvia segons els termes previstos en l'article 42, tal com s'establix en l'article 71.1 de la Llei de règim jurídic de les administracions públiques i del procediment administratiu comú.  
Novena. Criteris de valoració de les sol·licituds  
La comissió tècnica que ha de valorar les sol·licituds haurà de tindre en compte per a elaborar el seu dictamen:  
. La necessitat la inversió, segons les carències d'equipament de la sala teatral.  
. L'adequació de la inversió proposada a les característiques de la sala i l'existència d'una programació consolidada.  
Els dos criteris poden ser valorats per a cada sol·licitant amb un màxim de cinc punts cada un.  
El dictamen de la comissió ha de contindre almenys una relació ordenada per puntuació de les sol·licituds valorades, una proposta de distribució inicial de les ajudes i, si n'hi ha, una proposta motivada de les peticions denegades.  
La comissió podrà motivar la proposta de denegació en l'incompliment d'algun dels requisits de la convocatòria o en la valoració realitzada, qualificada amb menys de cinc punts sumant els dos criteris indicats.  
El dictamen podrà contindre també observacions, anàlisis o aclariments complementaris relatius a l'aplicació dels criteris de valoració a les sol·licituds presentades.  
Deu. Obligacions dels beneficiaris:  
Són obligacions dels beneficiaris d'estes ajudes:  
a) Executar la inversió que fonamenta la concessió de la subvenció d'acord amb la proposta presentada.   
b) Justificar documentalment l'execució de la inversió i el compliment dels requisits i les condicions previstos en la forma que regulen estes bases.  
c) Sotmetre's a les actuacions de comprovació que puga efectuar la Conselleria de Cultura, Educació i Esport, així com a qualsevol altra comprovació i control financer que puga realitzar la Intervenció General de la Generalitat Valenciana, aportant tota la informació requerida en l'exercici de les actuacions anteriors.  
d) Comunicar a la Conselleria l'obtenció d'altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat. Esta comunicació ha d'efectuar-se tan prompte com es conega el fet i, en tot cas, abans de la justificació de l'aplicació donada als fons percebuts.  
e) Fer constar la col·laboració de la Generalitat Valenciana en la inversió, en el cas que s'instal·len cartells en l'obra.  
f) Disposar dels llibres comptables, dels registres diligenciats i de la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com de tots els estats comptables i registres específics exigits per les bases reguladores de les subvencions, a fi de garantir l'adequat exercici de les facultats de comprovació i control.  
g) Conservar els documents justificatius de l'aplicació dels fons rebuts, incloent-hi els documents electrònics, en la mesura que puguen ser objecte de les actuacions de comprovació i control.  
h) Procedir al reintegrament dels fons percebuts en els casos previstos en l'article 37 de la Llei general de subvencions.  
i) Les que establix la legislació general de subvencions i d'hisenda pública.  
2. L'incompliment de les obligacions anteriors donarà lloc a l'exigència de les responsabilitats o sancions corresponents, d'acord amb la legislació vigent.  
Onze. Justificació i pagament de les ajudes  
1. Fins al 30 de novembre de 2006 inclusivament, els beneficiaris d'estes subvencions hauran de justificar l'execució de les inversions aportant un compte justificatiu de la despesa realitzada, que s'ha de formar amb els documents següents:  
a) Factures originals o còpies compulsades pel secretari de la corporació local o per funcionaris de la Secretaria Autonòmica de Cultura i Política Lingüística.  
b) Actes de recepció dels béns adquirits, subscrites pel secretari o l'interventor municipal en el cas dels ajuntaments o pel secretari de l'entitat, i en els dos casos, a més, pel president.  
c) Certificat de l'acte d'adjudicació del subministrament o d'aprovació de la despesa.  
d) Justificació documental dels fons propis i d'altres subvencions o recursos destinats pels beneficiaris a cofinançar estes inversions, amb l'acreditació de l'import, la procedència i l'aplicació dels fons a les actuacions subvencionades.  
e) Declaració de les inversions realitzades que ha sigut finançades amb la subvenció i del seu cost desglossat per conceptes i proveïdors, subscrita per qui presidisca la institució o l'entitat titular de la sala teatral.  
2. Als efectes previstos en esta convocatòria, es considerarà que la despesa s'ha realitzat quan el beneficiari aporte la documentació indicada en el punt anterior, dins del termini fixat per a justificar les ajudes.  
3. Una vegada revisada la documentació justificativa, s'ordenarà el pagament de la subvenció objecte d'esta convocatòria per un import igual al 50% de la quantitat correctament justificada, sense superar en cap cas l'import de la subvenció concedida.  
4. Les subvencions no abonades totalment o parcialment perquè no s'ha executat la inversió o perquè la justificació documental ha sigut incorrecta o incompleta, quedaran anul·lades sense més tràmit l'1 de desembre de 2006 i els beneficiaris perdran qualsevol dret a percebre-les. Tot això sense perjuí dels casos en què siga procedent incoar un expedient sancionador d'acord amb l'article 52 i següent de la Llei general de subvencions.  
5. Els sobrants produïts per l'aplicació del que disposa el número anterior no podran ser reassignats a altres beneficiaris.  
6. En el cas que es produïsquen economies per baixes en les adjudicacions, els beneficiaris d'estes ajudes podran adquirir altres béns que complisquen íntegrament la finalitat i les condicions d'esta convocatòria. Estes noves adquisicions s'hauran de finançar amb la subvenció concedida i amb l'aportació del beneficiari, en els mateixos percentatges i sense que d'això puga derivar cap dret a un increment de la subvenció inicial.  
Dotze. Disposicions finals  
1. L'import de les subvencions en cap cas no podrà ser d'una quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent d'altres aportacions concedides per altres administracions o ens públics o privats, podran donar lloc a la modificació o revocació de la resolució de concessió.  
La modificació o revocació de la subvenció ha de ser acordada mitjançant una resolució del conseller de Cultura, Educació i Esport, amb l'audiència prèvia amb els interessats durant un termini de deu dies.  
3. Serà procedent el reintegrament de les subvencions percebudes en els casos previstos en l'article 37 de la Llei general de subvencions.  
4. En esta convocatòria es consideren despeses subvencionables els costos d'adquisició dels béns destinats a millorar l'equipament de les sales teatrals integrades en el Circuit Teatral Valencià.  
5. Es podran acceptar les inversions realitzades a partir de l'1 de gener de 2006.  
6. Els beneficiaris de les ajudes hauran de contractar les inversions d'acord amb l'article 31 de la Llei general de subvencions.  
7. Els beneficiaris d'estes ajudes s'obliguen, pel fet d'acceptar-les, a destinar els béns adquirits a la finalitat que n'originà la concessió almenys durant un termini de cinc anys des de la recepció efectiva.